ྱང་། བྱ་རྒོད། འུག་པ། བྱ་རོག ནེ་ཙོ། ཁྱུང་། ཁྭ།
རི་སྐེགས། བཞད་རྣམས་སུ་གྱུར། དེ་རྣམས་ལས་འོད་ཟེར་འཕྲོས། སངས་རྒྱས་དང་བྱང་
ཆུབ་སེམས་དཔའ་རྣམས་ཀྱི་ཐུགས་ཀ་ནས། གཤིན་རྗེ་གཤེད་ཀྱི་ཁྲོ་བོའི་ཚོགས་དཔག་
ཏུ་མེད་པ་སྤྱན་དྲངས། ཕྱག་མཚན་སོ་སོ་ལ་ཐིམ་པས་ལྷར་གྱུར་པ་ནི། དབུས་སུ་རང་
ཉིད་བཅོམ་ལྡན་འདས་རྡོ་རྗེ་འཇིགས་བྱེད་ཆེན་པོ་ཇི་སྐད་བཤད་པའི་མཚན་ཉིད་
དང་ལྡན་པའོ། །འཁོར་རྣམས་ནི། ཤར་གྱི་རེ་མིག་ནས་བརྩམས་ནས་རིམ་པས། རྡོ་རྗེ་
མགོ རྡོ་རྗེ་ལག་པ། རྡོ་རྗེ་རྒྱུ་མ། རྡོ་རྗེ་རྐང་པ། རྡོ་རྗེ་ཐོད་པ། རྡོ་རྗེ་ཐོད་ཚལ། རྡོ་རྗེ་རོ་
རས། རྡོ་རྗེ་གསལ་ཤིང་ངོ་། །ལྷ་སྣམ་གྱི་ལྷ་རྣམས་ནི་རིམ་པས། རྡོ་རྗེ་གྲི་གུག རྡོ་རྗེ་རྩེ་
གཅིག་པ། རྡོ་རྗེ་གཏུན་ཤིང་། རྡོ་རྗེ་ཆུ་གྲི། རྡོ་རྗེ་རྩེ་གཅིག་པ། རྡོ་རྗེ་ལྕགས་ཀྱུ། རྡོ་རྗེ་མ་
ཧེ། རྡོ་རྗེ་ཝའོ། །རྡོ་རྗེ་དགྲ་སྟ། རྡོ་རྗེ་མདའ། རྡོ་རྗེ་དབྱུག་པ། རྡོ་རྗེ་ཁ་ཊཱཾ་ག རྡོ་རྗེ་འཁོར་
- 511 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལོ། རྡོ་རྗེ་ཞགས་པ། རྡོ་རྗེ་ཕག རྡོ་རྗེ་བོང་བུའོ། །རྡོ་རྗེ་རྡོ་རྗེ། རྡོ་རྗེ་རྔེའུ་ཆུང་། རྡོ་རྗེ་ཕུབ།
རྡོ་རྗེ་གཞུ། རྡོ་རྗེ་དྲིལ་བུ། རྡོ་རྗེ་རླུང་རས། རྡོ་རྗེ་རྔ་མོ། རྡོ་རྗེ་ཁྱིའོ། །རྡོ་རྗེ་སྡིགས་མཛུབ།
རྡོ་རྗེ་འཕན། རྡོ་རྗེ་གླང་ལྤགས། རྡོ་རྗེ་ཐོ་བ། རྡོ་རྗེ་མདུང་ཐུང་། རྡོ་རྗེ་མེ་ཐབ། རྡོ་རྗེ་
ལུག རྡོ་རྗེ་སྤྱང་ཀིའོ། །རྡོ་རྗེ་བྱ་རྒོད། རྡོ་རྗེ་འུག་པ། རྡོ་རྗེ་བྱ་རོག རྡོ་རྗེ་ནེ་ཙོའོ། །རྡོ་རྗེ་
ཁྱུང་། རྡོ་རྗེ་ཁྲ། རྡོ་རྗེ་རི་སྐེགས། རྡོ་རྗེ་བཞད་དོ། །དེ་རྣམས་ཐམས་ཅད་སྐུ་མདོག་ནག་
པོ་མ་ཧེའི་གདོང་པ་ཅན། ཞལ་གཅིག་ཕྱག་གཉིས་པ། ཕྱག་གཉིས་ཀྱིས་རང་གི་ཕྱག་
མཚན་ཐུགས་ཀར་འཛིན་ཞིང་། ལིངྒ་གྱེན་དུ་རྒྱས་པ། ཞབས་གཡས་བསྐུམ་ཞིང་གཡོན་
བརྐྱང་པས་མ་ཧེ་མནན་པ། ཉམས་དང་རྒྱན་དང་ཆ་ལུགས་ཐམས་ཅད་གཙོ་བོ་དང་
འདྲའོ།
།དེ་ནས་ལྷ་ཐམས་ཅད་ཀྱི་ཐུགས་ཀར་ཉི་མའི་སྟེང་དུ་རང་རང་གི་ས་བོན་
དགོད། མིག་ཏུ་ཀྵི་ལས་སའི་སྙིང་པོ་དཀར། རྣ་བར་ཛཱི་ལས་ཕྱག་ན་རྡོ་རྗེ་སྔོ། སྣར་ཁཾ་
ལས་ནམ་མཁའི་སྙིང་པོ་སེར། ཁར་གཾ་ལས་འཇིག་རྟེན་དབང་ཕྱུག་དམར། དཔྲལ་བར་
ཀཾ་ལས་སྒྲིབ་པ་རྣམ་སེལ་ལྗང་། སྙིང་གར་སཾ་ལས་ཀུན་ཏུ་བཟང་པོ་སྔོན་པོ་དང་། སྤྱི་
བོར་ཨོཾ་ལས་སྐུ་རྡོ་རྗེ་དཀར་པོ། མགྲིན་པར་ཨཱཿལས་གསུང་རྡོ་རྗེ་དམར་པོ། སྙིང་གར་
ཧཱུྃ་ལས་ཐུགས་རྡོ་རྗེ་སྔོན་པོ་རྣམས་བསྐྱེད་ལ། ཨོཾ་སརྦ་ཏ་ཐཱ་ག་ཏ་ཀཱ་ཡ་ཝཱཀ་ཙིཏྟ་བཛྲ་
སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་དོ། །དེ་ནས་ས་བོན་གྱི་ཡི་གེ་རྣམས་ལས་འོད་འཕྲོས་
པས་རང་བཞིན་གྱི་གནས་ནས། རང་གིས་བསྒོམས་པ་ལྟ་བུའི་དཀྱིལ་འཁོར་གྱི་འཁོར་
གྱི་འཁོར་ལོ་ལ།
སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་
སྤྱན་དྲངས། དེ་ལ་སྔ་མ་བཞིན་མཆོད། རང་གི་སྙིང་ག་ནས་སྒོ་བ་བཞི་སྤྲོས་པས། ཡེ་
ཤེས་པ་རྣམས་དགུག་པ་དང་། གཞུག་པ་དང་། བཅིང་བ་དང་། དབང་དུ་བྱས་པར་
བསམ་ཞིང་། ཨོཾ་གྲྀདྷྱ་བཛྲ་ཨཾ་ཀུ་ཤ་ཛཿ ཨོཾ་བཛྲ་ཨུ་ལཱུ་ཀ་བཛྲ་པཱ་ཤྱེ་ཧྲཱིཿ ཨོཾ་ཀཱ་ཀ་བཛྲ་
- 512 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སྤོཊ་བཾ། ༀ་ཤུ་ཀ་བཛྲ་གྷཎྜེ་ཧོཿ ཞེས་བརྗོད་དོ། །ཡང་འོད་འཕྲོས་པས། གཤིན་རྗེ་གཤེད་
ཀྱི་རིགས་ལྔ་འཁོར་དང་བཅས་པ་སྤྱན་དྲངས། སྔ་མ་བཞིན་མཆོད། དེ་བཞིན་གཤེགས་
པ་ཐམས་ཅད་ཀྱིས་བདག་ལ་དབང་བསྐུར་དུ་གསོལ་བ་བཏབ་པས། ལྷ་རྣམས་ཀྱིས།
དབང་བསྐུར་རྡོ་རྗེ་ཆེན་པོ་ལ། ཁམས་གསུམ་ཀུན་གྱིས་ཕྱག་བྱས་པ། །སངས་རྒྱས་
རྣམས་ཀྱི་གསང་གསུམ་གྱི། །གནས་ལས་བྱུང་བ་ཡང་དག་སྦྱིན། །ཨོཾ་བཛྲ་ཨུ་ད་ཀ་ཨབྷི་
ཥིཉྩ་ཧཱུྃ། ཞེས་གསུང་ཞིང་དབང་བསྐུར། རྡོ་རྗེའི་གླུ་དབྱངས་དང་བཀྲ་ཤིས་བརྗོད།
བགེགས་བསྐྲད་མཆོད་པས་མཆོད། དབང་གི་ཆུ་རྒྱུན་དེས་ལྷ་ཐམས་ཅད་ཀྱི་ལུས་གང་།
དྲི་མ་ཐམས་ཅད་དག དབང་བཞི་ཐོབ། ཆུ་ལྷག་མ་ཡར་ལུད་པས་གཙོ་བོ་ལ་མི་བསྐྱོད་
པ། འཁོར་རྣམས་ལ་གཙོ་བོ་ཕྱག་གཉིས་པས་དབུར་བརྒྱན་པར་བསམས་ནས། ཛཿཧཱུྃ་བཾ་
།དེ་ནས་གཏོར་མ་ལྟར་བྱིན་གྱིས
ཧོཿས་དབང་གི་ལྷ་རྣམས་ཀྱང་རང་ལ་བསྟིམ་མོ།
བརླབས་པའི་བདུད་རྩི་མྱངས་པས་དཀྱིལ་འཁོར་གྱི་ལྷ་རྣམས་ཚིམ་པར་བསམས་ནས།
རང་གི་བ་སྤུའི་བུ་ག་ནས་འཕྲོས་པ་དང་། རང་བཞིན་གྱི་གནས་ན་བཞུགས་པའི་ལྷ་མོ་
རྣམས་ཀྱིས་བདག་ལ་མཆོད་པར་བསམ་ཞིང་། གཟུགས་སྒྲ་ལ་སོགས་དྲུག་པོ་འདི།
།དངོས་མེད་ནམ་མཁའ་ལྟ་བུ་ལ། །ལོངས་སྤྱོད་ཡུལ་དུ་དུ་མར་སྣང་། །ཤེལ་ལ་ཚོན་ནི་
ཇི་བཞིན་ནོ། །འདོད་པ་ལྔ་དང་ཆོས་རྣམས་ལ། །རྣལ་འབྱོར་རྟག་ཏུ་སྤྱོད་པར་ཤོག །ཨ་
ལ་ལ་ཧོ་རོལ་དུ་གསོལ། །གནས་པར་མཛོད། མི་འཛིན་སྒྱུ་མ་ལྟ་བུ་ལ། །དགྱེས་པའི་གར་
གྱིས་རོལ་བར་མཛོད། །རེག་བྱ་འགག་པ་མེད་པ་ལ། །མི་གཡོ་བཞིན་དུ་རོལ་དུ་གསོལ།
།ཧོ་ཆགས་པ་མེད་བཞིན་ཆགས་པར་མཛོད། །ཅེས་པས་མཆོད་ནས། །མཆོག་སྦྱིན་རྡོ་རྗེ་
མཆོག་ཁྱོད་འདུད། །ལ་སོགས་པ་དང༌། རྡོ་རྗེ་འཇིགས་བྱེད་འཇིགས་པར་བྱེད། །ལ་
སོགས་པས་བསྟོད་ནས། ལྷ་མོ་དེ་དག་དཀྱིལ་འཁོར་གྱི་ལྷ་རྣམས་ཀྱི་བ་སྤུའི་བུ་གར
- 513 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཐིམ་པར་བསྒོམས་ལ། རྟེན་དང་བརྟེན་པར་བཅས་པའི་དཀྱིལ་འཁོར་སྣང་ལ་རང་
བཞིན་མེད་པ་ལ་ཡིད་གཏད་དེ་མཉམ་པར་བཞག་གོ །བསྐྱེད་པའི་རིམ་པའོ། །སྔགས་
ཟློ་བར་འདོད་ན། ལྷ་རྣམས་ཀྱི་ཐུགས་ཀའི་ས་བོན་གྱི་མཐའ་མར་སྔགས་ཀྱི་ཕྲེང་བས་
བསྐོར་བའི་འོད་ཀྱི་རང་གི་སྒྲིབ་པ་གཉིས་སྦྱངས། ཚོགས་གཉིས་སྤེལ། ཕྲིན་ལས་བཞི་
བསྒྲུབས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་རྒྱུད་བསྐུལ་བས་བྱིན་
གྱིས་རློབ་པར་བསམ་ཞིང་། རྩ་སྔགས། སྙིང་པོ། ཉེ་བའི་སྙིང་པོ་རྣམས་བཟླའོ། །འཁོར་
རྣམས་ཀྱི་སྔགས་ཟློ་བར་འདོད་ན། ཨོྃ་བཛྲ་ཤི་རཿཧཱུྃ་ཕཊ། ཨོཾ་བཛྲ་ཧསྟ་ཧཱུྃ་ཕཊ། ཨོྃ་བཛྲ་
ཨནྟ་ཧཱུྃ་ཕཊ། ཨོྃ་བཛྲ་པཱ་ད་ཧཱུྃ་ཕཊ། ཨོྃ་བཛྲ་ཀ་པཱ་ལ་ཧཱུྃ་ཕཊ། ཨོྃ་བཛྲ་ཙ་ཤ་ཀ་ཧཱུྃ་ཕཊ།
ཨོཾ་བཛྲ་ཤྰ་ཤཱ་ནི་ཀ་ར་པ་ཏཱ་ཀ་ཧཱུྃ་ཕཊ། ཨོྃ་བཛྲ་ཤུ་ལ་བི་ན་པུ་རུ་ཥ་ཧཱུྃ་ཕཊ། ཨོྃ་བཛྲ་
ཀརྟ་རི་ཧཱུྃ་ཕཊ། ཨོྃ་བཛྲ་བྷིཎྜ་པཱ་ཎ་ཧཱུྃ་ཕཊ། ཨོྃ་བཛྲ་མུ་ས་ལ་ཧཱུྃ་ཕཊ། ཨོྃ་བཛྲ་ཙྪུ་རི་ཀ་
ཧཱུྃ་ཕཊ། ཨོྃ་བཛྲ་ཀཎྛཱ་ཡ་ཧཱུྃ་ཕཊ། ཨོྃ་བཛྲ་ཨཾ་ཀུ་ཤ་ཧཱུྃ་ཕཊ། ཨོྃ་བཛྲ་མ་ཧིཪྵ་ཧཱུྃ་ཕཊ། ༀ་
བཛྲ་ཤྲྀ་ག་ལ་ཧཱུྃ་ཕཊ། ཨོྃ་བཛྲ་ཀུ་ཐ་ར་ཧཱུྃ་ཕཊ། ཨོྃ་བཛྲ་ཤ་ར་ཧཱུྃ་ཕཊ། ཨོཾ་བཛྲ་དཎྜ་ཧཱུྃ་
ཕཊ། ཨོྃ་བཛྲ་ཁ་ཊཱཾ་ག་ཧཱུྃ་ཕཊ། ཨོྃ་བཛྲ་ཙཀྲ་ཧཱུྃ་ཕཊ། ཨོཾ་བཛྲ་པཱ་ཤ་ཧཱུྃ་ཕཊ། ཨོཾ་བཛྲ་བཱ་
ར་ཧ་ཧཱུྃ་ཕཊ། ཨོཾ་བཛྲ་གརྡ་བཱ་ཧཱུྃ་ཕཊ། ཨོྃ་བཛྲ་བཛྲ་ཧཱུྃ་ཕཊ། ཨོྃ་བཛྲ་ཌ་མ་རུ་ཀ་ཧཱུྃ་ཕཊ།
ཨོྃ་བཛྲ་ཕ་ལ་ཀ་ཧཱུྃ་ཕཊ། ཨོྃ་བཛྲ་དྷ་ནུཧཱུྃ་ཕཊ། ཨོཾ་བཛྲ་གྷཎྜ་ཧཱུྃ་ཕཊ། ཨོྃ་བཛྲ་ཝ་ཏ་པ་
ཌ་ཡ་ཧཱུྃ་ཕཊ། ཨོཾ་བཛྲ་ཨུཥྚ་ཧཱུྃ་ཕཊ། ཨོཾ་བཛྲ་ཤྭ་ན་ཧཱུྃ་ཕཊ། ཨོཾ་བཛྲ་ཏརྫ་ནི་ཧཱུྃ་ཕཊ། ཨོཾ་
བཛྲ་ཏྲི་པ་དཾ་ཀ་ཧཱུྃ་ཕཊ། ཨོྃ་བཛྲ་ནཱ་ག་ཙརྨ་ཧཱུྃ་ཕཊ། ཨོྃ་བཛྲ་མུངྐ་ར་ཧཱུྃ་ཕཊ། ཨོྃ་བཛྲ་
ཀུནྡ་ཧཱུྃ་ཕཊ། ཨོཾ་བཛྲ་ཨགྣི་ཀུཎྜ་ཧཱུྃ་ཕཊ། ཨོྃ་བཛྲ་མེ་ཥ་ཧཱུྃ་ཕཊ། ཨོཾ་བཛྲ་ཤྭ་ན་ཧཱུྃ་ཕཊ། ༀ་
བཛྲ་གྲྀ་དྷྱ་ཧཱུྃ་ཕཊ། ཨོྃ་བཛྲ་ཨུ་ལཱུ་ཀ་ཧཱུྃ་ཕཊ། ཨོྃ་བཛྲ་ཀཱ་ཀ་ཧཱུྃ་ཕཊ། ཨོྃ་བཛྲ་ཤུ་ཀ་ཧཱུྃ་
ཕཊ། ཨོྃ་བཛྲ་མཎྜི་ཧཱུྃ་ཕཊ། ཨོཾ་བཛྲ་སེ་ན་ཧཱུྃ་ཕཊ། ཨོྃ་བཛྲ་མ་ཧཱ་ཤ་ཀུ་ནི་ཧཱུྃ་ཕཊ། ༀ་
- 514-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བཛྲ་ས་ར་ས་ཧཱུྃ་ཕཊ། ཅེས་གསང་སྔགས་རྣམས་ཅི་ནུས་པ་བཟླའོ། །བཟླས་པའི་རྣལ་
འབྱོར་རོ། །དེ་ནས་མངོན་པར་བཤམས་པའི་གཏོར་མ། ཡང་སྙིང་གིས་བསངས། སྭ་བྷཱ་
ཝས་སྦྱངས། སྟོང་པའི་ངང་ལས་ཀཾ་ལས་ཐོད་པའི་སྒྱེད་པུ་གསུམ་གྱི་དབུས་སུ་ཡཾ་ལས་
རླུང་། རཾ་ལས་མེ། སྒྱེད་པུའི་སྟེང་དུ་ཨཱཿལས་ཐོད་པ་དུམ་བུ་གཅིག་པ་དཔྲལ་བ་རང་ལ་
བསྟན་པའི་ནང་དུ། ཤར་དུ་གོ་ལས་བ་ལང་གི་ཤ ལྷོར་ཀུ་ལས་ཁྱིའི་ཤ ནུབ་ཏུ་ད་ལས་
རྟའི་ཤ བྱང་དུ་ཧ་ལས་གླང་པོ་ཆེའི་ཤ དབུས་སུ་ན་ལས་མིའི་ཤ ཤར་ལྷོར་བི་ལས་དྲི་
ཆེན། ལྷོ་ནུབ་ཏུ་མུ་ལས་དྲི་ཆུ། ནུབ་བྱང་དུ་མ་ལས་རཀྟ། བྱང་ཤར་དུ་ཤུ་ལས་བྱང་
སེམས། དེ་རྣམས་ཀྱི་སྟེང་དུ། དབུས་ནས་རིམ་པས། ཡཀྵེ་མ་མེ་ད། བསམས་ནས། དེ་
ལས་འོད་འོག་ཏུ་འཕྲོས་པས་རླུང་གཡོས། མེ་སྦར། རྫས་རྣམས་བཞུ། ཡིག་འབྲུ་ལྔ་ལས་
འོད་འཕྲོས་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཡེ་ཤེས་ཀྱི་
བདུད་རྩི་དང་། བརྟན་གཡོའི་བཅུད་ཐམས་ཅད་བསྡུས། ཡིག་འབྲུ་དང་བཅས་པ་ཐོད་
པའི་ནང་དུ་ཐིམ་ཞིང་།
འདྲེས་པ་ལས་བྱུང་བའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་
པོར་བསྐྱེད་ལ། ཨོཾ་ཨཱཿཧཱུྃ་གི་བྱིན་གྱིས་བརླབ་བོ། །དེ་ནས་མདུན་གྱི་ནམ་མཁར་རང་
གིས་བསྒོམས་པ་ལྟ་བུའི་དཀྱིལ་འཁོར་གྱི་འཁོར་ལོ་སྐད་ཅིག་ལ་དམིགས་ལ། རང་གི་
སྙིང་ག་ནས་འོད་འཕྲོས་རང་བཞིན་གྱི་གནས་ནས། དཀྱིལ་འཁོར་ལ་སངས་རྒྱས་དང་
བྱང་ཆུབ་སེམས་དཔའ་དཔག་ཏུ་མེད་པས་བསྐོར་བ་སྤྱན་དྲངས་ལ་མདུན་བསྐྱེད་ལ་
བསྟིམ། ཡང་འོད་འཕྲོས་པས་འཇིག་རྟེན་སྐྱོང་བ་དང་། འབྱུང་པོའི་ཚོགས་ཐམས་ཅད་
བཀུག་པ། དཀྱིལ་འཁོར་གྱི་ཁོར་ཡུག་ཏུ་གནས་པར་བསྒོམས་ལ། སྔགས་གསུམ་གྱི་
མཐར། ཨི་དཾ་བ་ལིང་ཁ་ཁ་ཁཱ་ཧི་ཁཱ་ཧི་སརྦ་བི།ྟན་ཤ་བཱུན་མཱ་ར་ཡ་ཧཱུྃ་ཕཊ། ཅེས་གསུམ་
མམ་བདུན་གྱིས་དཀྱིལ་འཁོར་གྱི་ལྷ་རྣམས་དང་། ཨོཾ་ཨོཾ་བྷུ་ཙ་ར་ནཾ་ཡ་སཏྭ་ལ་ཙ་ར་ནཾ་
-515-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼༽༽
མན་ཁ་ཙ་ར་ནི། ཏ་པཱུརྦ་ཨདྷི་གྷ་ནཾ། ཀ་ད་ཀྵི་ནི། ཨ་དི་གྷ་ནཾ། ཧཱུྃ་པཤྩི་མ་ཨ་དྷི་ག་ནི་
ཕཊ། ཨུཏྟ་ར་ཨ་དྷི་གྷ་ནཾ། ཨོཾ་ཨི་ཧྲཱིཿ ཡཥྚིབ་ཝི་ཀུ་ཀྲྀ་ཨི་ཏ་ཨ། ན་ནི་ནཱ་བ་ཧཱུྃ་བྷོ། ཕཊ་
སརྦ་བྷཱུ་ཏེ་བྷྱ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ། ཅེས་པ་བདུན་གྱིས་འཇིག་རྟེན་པ་
རྣམས་ལ་ཕུལ་ལ། མཆོད་ཅིང་བསྟོད་ནས་ཕྲིན་ལས་བཅོལ་ལ་དངོས་གྲུབ་གནང་བར་
བསམས་ནས། བཟོད་པར་གསོལ་ལ་གཤེགས་སུ་གསོལ་ཏེ་གཏོར་མ་གཏོང་ངོ་། །དེ་
ནས་གཏོར་མ་ལྟར་ཁ་ཟས་བྱིན་གྱིས་བརླབས་ལ། རང་རྡོ་རྗེ་འཇིགས་བྱེད་དུ་མོས་ཏེ།
ལྟེ་བར་གཏུམ་མོའི་མེ་འབར་བའི་མེ་ལྕེའི་ཁྲོད་ན། སྙིང་གར་ལྷ་བཞི་བཅུ་ཞེ་དགུའི་
དཀྱིལ་འཁོར་གཙོ་བོའི་རིགས་བདག་ཏུ་བླ་མ་བཞུགས་པ་དང་། ལྟོ་བར་འཇིག་རྟེན་
སྐྱོང་བ་དང་། འབྱུང་པོའི་ཚོགས་མ་ལུས་པ་དམིགས་ཤིང་།
ལག་པ་གཉིས་དགང་
བླུགས་ཀྱིས། བཟའ་བཏུང་རྣམས་བསྲེག་རྫས་ཀྱི་ཚུལ་དུ་དམིགས་ལ། མེའི་ཐབ་ཁུང་དུ་
ཕུལ་བས།
འཁོར་འདས་ཀྱི་ལྷ་རྣམས་མཉེས་པར་བསམ་ཞིང་། སྡང་ཞེན་མེད་པར་
ལོངས་སྤྱད་དོ། ཁ་ཟས་ཀྱི་རྣལ་འབྱོར་རོ། །དེ་ནས་སྤྱོད་ལམ་ལ་འཇུག་པའི་ཚེ། རྟེན་
དང་བརྟེན་པར་བཅས་པའི་དཀྱིལ་འཁོར་གསལ་བཏབ་ནས། སྲུང་བའི་འཁོར་ལོ་མི་
མཐུན་པའི་ཕྱོགས་ལས་རྣམ་པར་རྒྱལ་བ། གཞལ་ཡས་ཁང་ལམ་གྱི་ཆོས་རྣམ་པར་དག་
པ། ལྷ་རྣམས་འབྲས་བུ་སངས་རྒྱས་ཀྱི་ཡེ་ཤེས་དང་། ཡོན་ཏན་དང་ཕྲིན་ལས་རྣམ་པར་
དག་པ། བཅོམ་ལྡན་འདས་ནི་འདོད་ཆགས་དག་ཅིང་འདུལ་བའི་ཕྱིར། ལིངྒ་གྱེན་དུ་
རྒྱས་པ། ཞེ་སྡང་དག་ཅིང་འདུལ་བས་ཕྱག་སུམ་ཅུ་སོ་བཞི། ཨཱ་ལི་རྣམ་པར་དག་པས་
ཞབས་བཅུ་དྲུག སངས་རྒྱས་ཀྱི་ཡོན་ཏན་རྫོགས་པས་རྒྱན་ཐམས་ཅད་ཀྱིས་བརྒྱན་ཞིང་
། ཕྲིན་ལས་སྣ་ཚོགས་པས་སེམས་ཅན་གྱི་དོན་མཛད་པས་ཕྱག་མཚན་དང་གདན་སྣ་
ཚོགས་པ་སྤྲུལ་པ་དུ་མ་འཕྲོ་བའོ། །ཞེས་དག་པ་དྲན་པར་བྱས་ནས། གཞལ་ཡས་ཁང་
- 516 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དང་འཁོར་རྣམས་རང་ལ་བསྡུས་ལ། བདག་དང་སྣང་བ་ལྷ། བརྗ